﻿318 RüDORFF 



quam administrant, et eam specialiter insulam adsignare possint, inque 

 eara relegare. sin vero non habeant, pronuntient quidem ia insulam se 

 relegare, scribant autem imperatori, ut ipse insulam adsignet. ceterum 

 non possunt damnare in eam insulam quam in ea provincia, cui praesunt, 

 non habeant. interim quoad Imperator insulam adsignet, militi tradendus 

 est relegatus. 



Haec est differentia inter deportatos et relegatos, quod in insulam 

 relegari et ad tempus et in perpetuum quis potest. 



Sive ad tempus sive in perpetuum quis fuerit relegatus, et civitatem 

 Romanam retinet, et testamenti factionem non amittit. 



Ad tempus relegatis neque tota bona neque partem adimi debere 

 rescriptis quibusdam manifestatur. reprehensaeque sunt sententiae eorum, 

 qui ad tempus relegatis ademerunt partem bonorum vel bona, sie tarnen, 

 ut non infirmarentur sententiae quae ita sunt prolatae. 



Est qoddam genus quasi in insulam relegationis in provincia Aegypto, 

 in Ovasin relegare. 



Sicut autem relegare in insulam quisquam, quae non est sub se, 

 non potest, ita ne in provinciam quidem relegandi ius habet, quae non 

 est sub se. forte praeses Syriae in Macedoniam non relegabit. 



Sed extra provinciam suam potest relegare. 



Item in parte certa provinciae moraturum relegare potest, ut forte 

 non excedat civitatem aliquam, vel regionem aliquam non egrediatur. 



Sed in eas partes provinciae, quae sunt desertiores, scio praesides 

 solitos relegare. 



Interdicere autem quis ea provincia potest, quam regit, alia non 

 potest. et ita divi fratres rescripserunt. Unde eveniebat, ut qui relega- 

 tus esset ab ea provincia, in qua domicilium habuit, morari apud originem 

 suam posset. sed imperator noster cum divo patre suo huic rei providerunt. 

 Maecio enim Probo praesidi provinciae Hispaniae rescripserunt, etiam ea 

 provincia interdici, unde quis oriundus est, ab eo qui regit eam provin- 

 ciam, ubi quis domicilium habet, sed et eos, qui cum incolae non essent, 

 in ea provincia quid admiserint, aequum est ad rescripti auetoritatem 

 pertinere. 



Dubitatum est, an interdicere quis alicui possit provincia, in qua 

 oriundus est, cum ipse ei provinciae praesit, quam incolit, cum sua non 

 interdicit, ut solent Italia interdicere, qui patria non interdieunt, vel an 

 per consequenlias videatur etiam provinciae interdixisse, cui praeest. 

 quod magis erit probandum. 



Per contrarium autem is qui originis provinciae praeest, non est 

 nanetus ius interdicendi ea provincia, quam incolit is qui relegatur. 



